Description: Tracés de courbes
Keywords: tutoriel

επόμενο: 2Δ Γραφικά αντικείμενα εμφάνιση: Γραφικές παραστάσεις προηγούμενο: Γραφικές παραστάσεις Πίνακας περιεχομένων Ευρετήριο

## Σχεδιασμός καμπύλων

Στο μενού `Γραφικά` βρίσκονται οι εντολές για τον σχεδιασμό καμπύλων (γραφικών παραστάσεων συναρτήσεων).

Η εντολή για τον σχεδιασμό μίας καμπύλης (γραφικής παράστασης μιας συνάρτησης) είναι η `plot`, η οποία δέχεται σαν πρώτο όρισμα μία παράσταση ή μία λίστα παραστάσεων των οποίων θέλουμε την γραφική παράσταση, και σαν δεύτερο όρισμα την μεταβλητή (μαζί με την οποία μπορούμε ενδεχομένως να σημειώσουμε και το διάστημα τιμών της). Για να ξεχωρίζουμε διάφορες καμπύλες (που σχεδιάζονται μαζί), χρησιμοποιούμε ένα τρίτο όρισμα, το `color=` ακολουθούμενο από την λίστα των χρωμάτων που θα χρησιμοποιηθούν. Τα χρώματα μπορούν να αναφερθούν είτε με το αγγλικό τους όνομα, είτε με τον αριθμό τους. Η εντολή `tangent` μας επιτρέπει να πάρουμε την εφαπτομένη μίας συνάρτησης σε ένα σημείο. (`Προσοχή:` Για τα παραδείγματα που ακολουθούν πρέπει να είναι ενεργοποιημένη η επιλογή `ακτίνια` στις αλγεβρικές ρυθμίσεις `Ρυθμίσεις Cas` του `Xcas`. Αλλιώς η συνάρτηση sin(x) θα σχεδιασθεί σαν ευθεία. Επιπλέον, η εντολή `k$(k=0..10)` δημιουργεί την ακολουθία των αριθμών 0,1,2,...,10 ενώ η εντολή `[k$(k=0..10)]` δημιουργεί την λίστα τους.)

    E:=(2*x+1)/(x^2+1);plot(E)
    plot(E,x=-2..2,color=red)
    plot(E,color=red);tangent(plot(E),0)
    DispG()
    plot([sin(x),x,x-x^3/6],x=-2..2,color=[red,blue,green])
    li:=[(x+k*0.5)^2$(k=-5..5)]:;
    plot(li,x=-8..8,color=[k$(k=0..10)])

Η εντολή `plotparam` μας επιτρέπει να σχεδιάσουμε την παραμετρική συνάρτηση (x(t), y(t)). Πρέπει να ορίσουμε τις δυο συντεταγμένες σαν μία μιγαδική παράσταση της οποίας το πραγματικό μέρος είναι το x(t) και το φανταστικό μέρος το y(t). Η εντολή `plotpolar` σχεδιάζει τις καμπύλες σε πολικές συντεταγμένες. Η εντολή `plotimplicit(f(x,y),x,y)` σχεδιάζει το σύνολο των λύσεων της συνάρτησης f (x, y) = 0.

    plotparam(sin(t)^3+i*cos(t)^3,t,0,2*pi)
    plotparam(t^2+i*t^3,t,-1,1)
    plotpolar(1/(1-2sin(t/2)),t,0,4*pi)
    plotpolar(tan(t)+tan(t/2),t,0,2*pi)
    plotimplicit(x^2+4*y^2-4,x,y)

Σχεδιασμός καμπύλων
`plot` | γράφημα μίας παράστασης
`color` | όρισμα της `plot` για το χρώμα
`tangent` | εφαπτομένη σε μία καμπύλη
`plotparam` | παραμετρική καμπύλη
`plotpolar` | πολική καμπύλη
`plotimplicit` | πεπλεγμένη καμπύλη

επόμενο: 2Δ Γραφικά αντικείμενα εμφάνιση: Γραφικές παραστάσεις προηγούμενο: Γραφικές παραστάσεις Πίνακας περιεχομένων Ευρετήριο
Μετάφραση στα Ελληνικά : Γιώργος Νασόπουλος. Διασκευή : Αλκιβιάδης Γ. Ακρίτας